Flat Holm

Flat Holm (walisisk Ynys Echni) er en walisisk øy i Bristolkanalen. Administrativt tilhører den grevskapet Vale of Glamorgan, omtrent 6 km fra neset Lavernock Point i grevskapsdistriktet Vale of Glamorgan. Øya utgjør det sørligste punktet i Wales. Ingram, Alex (12. oktober 2020): A Glance at Daily Life Among the Caretakers of Britain's Small Islands, The New York Times. ISSN 0362-4331.

Øya har en lang historie med bosetning, som dateres minst tilbake til bronsealderen. Religiøs bruk omfatter besøk av disipler av sankt Cadoc på 400- og 500-tallet e.Kr., og i 1835 var det stedet der Bristol Channel Mission, som senere ble Mission to Seafarers,The Mission to Seafarers ble grunnlagt. Et sanatorium for kolerapasienter ble bygget i 1896 som isolasjonssykehus for havnen i Cardiff. Deacon, Thomas (9. mars 2021): «The abandoned cholera hospital on a tiny island off the coast of Cardiff», WalesOnline Den 13. mai 1897 sendte Guglielmo Marconi, assistert av George Kemp, en ingeniør knyttet til Cardiffs postkontor, det første trådløse radiosignal over vann fra Lavernock til Flat Holm. Meldingen som ble sendt med morsekode var ARE YOU READY («er du klar»). Goodden, Joe (11. mai 2012): «Marconi's Welsh wireless revolution», BBC Wales

På grunn av sin strategiske beliggenhet ved innseilingene til Bristol og Cardiff ble det bygget en rekke kanonbatteri, kjent som Flat Holm Battery, på 1860-tallet som en del av en forsvarslinje, kjent som Palmerston Forts.Palmerston Forts, Plymouth.gov.uk Ved utbruddet av andre verdenskrig ble øya militært gjenopprustet.

I 1975 leaset lokalmyndighetene øya i de neste 99 år, og Flat Holm er nå et lokalt naturreservat.

 Fyrtårn 
Flat Holm er en liten, nesten rund øy med en diameter på omkring 500 m. På grunn av hyppige skipsforlis ble det bygget et fyrtårn på øya på toppen av en lav høyde. Det ble bygget av William Crispe. Det ble erstattet av et nytt fyr administrert av Trinity House i 1737.«Flatholm Lighthouse», Trinity House Den siste bofaste fyrvokteren forlot øya i 1988, da fyret ble automatisert. 

 Stedsnavnet 
Angelsakserne kalte øya for Bradanreolice. Reolice stammer fra et irsk ord som betyr kirkegård eller gravplass, og hentyder til forestillingen om at øya hadde religiøs betydning som et gravsted for folk på den tiden.Flat Holm Island. Cardiff Council. 2004. ISBN 0-902466-14-3. Øyas nåværende engelske navn, «Holm», kommer imidlertid fra det norrøne ordet holmi som har samme betydning som norsk »holme»: «stykke land (fjellgrunn) som stikker opp av sjø eller vann (mellomting mellom skjær og (liten) øy) i alminnelighet uten nevneverdig dyrkbar jord og som regel uten bebyggelse.»holme, NAOB Wootton, F.W. (1890): A short historical account of the Flat Holme and its Natural History. Cardiff: Cardiff Naturalists Society; s. 107. Flat må antagelig også sees i sammenheng med naboøya Steep Holm, som har et noe mer ulendt terreng. Steep Holm er forøwrig ikke walisisk, tilhører Somerset i England. 

Skriftlige opptegnelser antyder på at en vikingflåte fra sørlige Bretagne, ledet av to jarler, Ottir (Ottar) og Hroald (muligens Ragnvald?), søkte tilflukt på øya etter et nederlag ved Watchet i Somerset.Worrall, D.H.; Surtees, P.R. (1984): Flat Holm – an account of its history and ecology. South Glamorgan County Council. s. 8–30.

 Referanser 

 Eksterne lenker 

 The Flat Holm Society

Kategori:Øyer i Storbritannia
Kategori:Vale of Glamorgan